钦定古今图书集成/明伦汇编/官常典/第012卷 > 梁
## 钦定古今图书集成/明伦汇编/官常典/第012卷 > 梁

梁制，“皇弟、皇子、诸王以下，五等公、侯、伯、子、男之爵，其
符玺印绶、称谓班次，国官府僚，亦各有定制。”

按《隋书百官志》，“梁皇弟皇子府置师长史、司马、从事
中郎、谘议参军及掾属中录事、中记室、中直兵等参
军、功曹史、录事、记室、中兵等参军、文学、主簿、正参军、
行参军、长兼行参军等员。嗣王府则减皇弟皇子府
师友、文学、长兼行参军，蕃王府则又减嗣王从事中
郎、谘议参军、掾属录事、记室、中兵参军等员。”自此以
下，则并不登二品。王国置郎中令、将军、常侍官。又
置“典祠令、庙长陵长、典医丞、典府丞、典书令、学官令、
食官长、中尉、侍郎、执事中尉、司马、谒者、典卫令、舍人、
中大夫、大农”等官。嗣王国则唯置郎中令、中尉、常侍、
大农等员。蕃王则无常侍，自此以下，并不登二品。
诸王皆假金兽符，第一至第五左，《竹使符》第一至第
十左。诸公侯皆假铜兽符，竹使符第一至第五。名山
大泽不以封。盐铁金银铜锡及竹园别都宫室园圃，
皆不以属国。诸王言曰“令”，境内称之曰“殿下”；公侯
封郡县者，言曰“教”，境内称之曰“第下。”自称皆曰“寡人。”
相以下公文上事，皆诣典书。世子主国，其文书表疏
仪式如臣而不称臣。文书下群官皆言“告。”诸王公侯
国官皆称臣。上于天朝皆称陪臣。有所陈，皆曰上疏。
其公文曰“言事。”五等诸公，位视三公，班次之；开国
诸侯，位视孤卿；重号将军、光禄大夫，班次之；开国诸
伯，位视九卿，班次之；开国诸子，位视二千石，班次之；
开国诸男，位视比二千石，班次之。公已下，各置相、典
祠、典书令、典卫“长一人。而伯子典书谓之长，典卫谓
之丞；男典祠谓之长，典书谓之丞，无典卫。诸公已下，
台为选置相，掌知百姓事，典祠已下，自选补上。诸列
侯食邑千户已上，置家丞庶子员；不满千户，则但置
庶子员。”按《礼仪志》：“梁制，诸王金玺龟钮，𫄸朱绶。开
国公金章龟钮，元朱绶；开国侯伯金章龟钮，青朱绶；
开”国子男，金章龟钮，青绶；县、乡、亭、关内、关中及名号
侯，金印龟钮，紫绶；关外侯，银印珪钮，青绶；诸王嗣子，
金印珪钮，紫绶。〈见隋书陈礼仪〉

### 武帝天监元年封诸皇弟为王定郡王以下列爵之制

按《梁书武帝本纪》，天监元年夏四月丙寅，高祖即皇
帝位，以皇弟中护军宏为扬州刺史，封为临川郡王。
南徐州刺史秀安成郡王，雍州刺史伟为建安郡王。
左卫将军恢鄱阳郡王，荆州刺史憺始兴郡王。
按《南史本纪》，“自郡王以下，列爵为县六等，皇弟皇子
封郡王二千户，王之庶子为县侯五百户，谓之诸侯。
功臣”爵邑无定科。

天监三年。秋七月甲子。立皇子综为豫章郡王
按《梁书武帝本纪》云云。

天监五年春正月甲申。立皇子纲为晋安郡王
按《梁书武帝本纪》云云。按简文帝本纪。帝讳纲。高
祖第三子。昭明太子母弟也。天监五年。封晋安王。食
邑八千户。大通三年五月丙申。立为皇太子。太清三
年五月辛巳。即皇帝位。

天监七年。秋九月癸巳。立皇子绩为南康郡王
按《梁书武帝本纪》云云。

天监八年。冬十一月。壬寅。立皇子续为庐陵王按《梁书武帝本纪》。不载按《南史》本纪云云。

天监十三年，立皇子纶等三人为王。

按《梁书武帝本纪》，十三年秋七月乙亥，立皇子纶为
邵陵郡王，绎为湘东郡王，纪为武陵郡王按《元帝
本纪》，帝讳绎，高祖第七子也。天监十三年封湘东郡
王，邑二千户。太清三年三月，侯景寇没京师，四月，太
子舍人萧歆至江陵宣密诏，以世祖承制。太宝二年
十月，太宗崩。三年三月，王僧辩等平侯景，传其首于
江陵。承圣元年冬十一月丙子，即皇帝位。

天监十七年。春三月丙申。改封建安王伟为南平王
按《梁书武帝本纪》云云。

### 普通六年冬十二月戊子邵陵王纶有罪免官削爵土

按：《梁书武帝本纪》云云。

### 中大通三年立诸皇孙为王诏赐宗戚有服属者侯爵

按《梁书武帝本纪》，中大通三年，夏六月癸丑，立昭明
太子子南徐州刺史华容公懽为豫章郡王，枝江公
誉为河东郡王，曲阿公察为岳阳郡王。秋七月庚寅，
诏曰：“推恩六亲，义彰九族，班以侯爵，亦曰惟允。凡是
宗戚有服属者，并可赐沐食乡亭侯，各随远近以为
差次，其有昵亲，自依旧章。”

中大通四年，立临川靖惠王子正德、嫡皇孙大器皆
为王，免邵陵王纶为庶人。

按《梁书武帝本纪》，四年“春正月丙寅，立临川靖惠王
宏子正德为临贺郡王。庚午，立嫡皇孙大器为宣城
郡王。二月庚戌，新除扬州刺史邵陵王纶有罪，免为
庶人。”

### 大同三年春三月戊戌立昭明太子子为武昌郡王为义阳郡王按梁书武帝本纪云云

### 太清三年夏简文帝即位封皇子大心等八人为王按梁书简文帝本纪太清三年五月辛巳简文帝即皇帝位六月壬辰封当阳公大心为寻阳郡王石城

公《大款》为江夏郡王，宁国公《大临》为南海郡王，临城
公《大连》为南郡王，西丰公大春为安陆郡王，新涂公
《大成》为山阳郡王，临湘公大封为宜都郡王。

按《南史本纪》：“六月壬辰，立高唐公大庄为新兴郡王。”

### 简文帝大宝元年立皇子大钧等六人为王及元帝承制改建大款等三王封国

按《梁书简文帝本纪》，大宝元年冬十月乙未，立皇子
大钧为西阳郡王，大威为武宁郡王，大球为建安郡
王，大昕为义安郡王，大挚为绥建郡王，大圜为乐梁
郡王。按《元帝本纪》，“太清三年三月，侯景寇没京师，
四月，太子舍人萧歆至江陵宣密诏，以世祖承制。大
宝元年六月，江夏王大款、山阳王大成、宜都王大封
自”《信安》间道来奔。九月，辛酉，改封“大款为临川郡王，
大成为桂阳郡王，大封为汝南郡王。”

### 元帝承圣元年立皇子方智方略及武烈太子子庄俱为王

按《梁书元帝本纪》，承圣元年冬十一月己卯，立皇子
方智为晋安郡王，方略为始安郡王。按《敬帝本纪》，
帝讳方智，世祖第九子也。太清三年，封兴梁侯。承圣
元年，封晋安王，邑二千户。承圣四年九月丙午，帝即
皇帝位。按《世祖二子传》，“忠壮世子方等，字实相，世
祖长子也。河东王为湘州刺史，不受督府之令。方等
乞征”之，世祖令率精卒二万南讨。行至麻溪河，东王
率军逆战，方等击之，军败，遂溺死。谥曰“忠壮。”

按：《南史本纪》，改谥“忠壮太子”为“武烈太子”，封武烈子
庄为“永嘉王。”

### 敬帝绍泰元年封贞阳侯深明为建安郡公

按《梁书敬帝本纪》：承圣元年“七月辛丑，王僧辩纳贞
阳侯萧深明，自采石济江。甲辰，入于京师，以帝为皇
太子。九月甲辰，司空陈霸先举义，杀王僧辩，黜萧深
明。丙午，帝即皇帝位。绍泰元年冬十月己巳，以贞阳
侯深明为司徒，封建安郡公，食邑三千户。”〈萧深明按南史作萧

明

### 太平元年春正月戊寅以故永安侯确子后袭封邵陵王奉携王后己亥以太保宜丰侯萧循袭封鄱阳王

按：《梁书敬帝本纪》云云。

太平二年春正月壬寅，诏“宗室在朝开国承家者，今
犹称世子，可悉听袭本爵。”

按：《梁书敬帝本纪》云云。

按《文献通考》：“自汉景武始裁抑诸王，虽受封连城，而不得以擅其土地甲兵。至东汉，则惟得食其邑入而已。魏更邑入鲜薄，猜防尤甚，卒以孤立速亡。晋、宋、齐、梁诸王，皆出为都督、刺史，假以事任，庶收宗子维城之功，而矫孤立之弊。然宋、齐二明帝皆以旁支继统，忮忍特甚，前帝子孙，虽在童孺，皆以逼见仇，其据雄” 藩者，又殒其身于典签辈之手，卒

亦享年不永，沦胥以亡，不足复议。若晋、梁诸王，以盛年雄才，出当方面，然京师有变，则无同奖王室之忠，而有帝制自为之志。贾、赵之乱，如冏、颙、乂、越之徒，纵兵不戢，屠其骨肉，致启戎狄之祸。侯景之乱，如纶、绎、纪、察之徒，拥兵不救，竟委其祖父，以餧寇贼之口。盖其初立制，非不欲希风宗周，惩鉴汉、魏，然世俗险恶，人心浇漓，齐桓、晋文尚矣，晋、梁诸王，虽欲求一人如郑厉公、虢叔辈而不可得，后儒所以疑封建之不可行，有由矣。